ธปท.หนุนสร้างธรรมาภิบาลผู้บริหารสถาบันการเงิน
ธปท.ลงนามความเข้าใจกับสมาคมส่งเสริมสถาบันกรรมการบริษัทไทย จัดทำหลักสูตรผู้บริหารของสถาบันการเงินให้มีการปฏิบัติหน้าที่ความรับผิดชอบตามมาตรฐานสากล
27 ก.ย. 2553

ธปท.ลงนามความเข้าใจกับสมาคมส่งเสริมสถาบันกรรมการบริษัทไทย จัดทำหลักสูตรผู้บริหารของสถาบันการเงินให้มีการปฏิบัติหน้าที่ความรับผิดชอบตามมาตรฐานสากล
นางธาริษา วัฒนเกส ผู้ว่าการ ธนาคารแห่งประเทศไทย(ธปท.) ได้ลงนามในบันทึกความตกลงร่วมกันกับนายชาญชัย จารุวัสตร์ กรรมการผู้อำนวยการ สมาคมส่งเสริมสถาบันกรรมการบริษัทไทย(IOD) เพื่อจะส่งเสริมให้การปฏิบัติหน้าที่และความรับผิดชอบของกรรมการและผู้บริหารของสถาบันการเงินให้เป็นที่ยอมรับและเป็นไปตามมาตรฐานสากล โดยให้กรรมการและผู้บริหารของสถาบันการเงินมีจริยธรรม คุณธรรม ความรู้ความเข้าใจเกี่ยวกับการกำกับดูแลกิจการที่ดี มีการบริหารความเสี่ยง รวมทั้งปฏิบัติตามระเบียบ กฎหมาย หลักเกณฑ์ ด้วยความมีธรรมาภิบาล ให้สถาบันการเงินมีความมั่นคงสามารถแข่งขันได้อย่างยั่งยืน
ทั้งนี้ สมาคมส่งเสริมสถาบันกรรมการบริษัทไทย ได้ดำเนินการจัดหลักสูตร Financail Institutions Governance Program (FGP) ขึ้นและจะมีการเริ่มจัดครั้งแรกในเดือนพ.ย. 2553 นี้ และในปีต่อไปด้วยอีกอย่างต่อเนื่อง ให้มีส่วนส่งเสริมการบริหารงานอย่างมีคุณธรรมธรรมาภิบาลของผู้บริหารในสถาบันการเงิน